Samsungs nye sportsur har fået EKG-funktion

Samsungs originale Galaxy Watch Active har knapt rundet et halvt år på butikshyldene, men producenten er allerede klar med en efterfølger i form af Galaxy Watch Active 2. Den nye model bringer et gensyn med den populære roterende krans, som var underligt fraværende på den første model. Men på Galaxy Watch Active 2 kransen blevet digital, så du kan bladre gennem skærmbilleder ved at køre fingeren rundt langs den trykfølsomme krans. Og så har Samsungs nye ur også fået mulighed for at lave elektrokardiogrammer – EKG.

Uret er landet i to størrelser; 40 eller 44 millimeter, der begge er udstyret med et afrundet Super AMOLED-display, krans af rustfrit stål og bagsiden af glas. Alle versioner leveres med læderarmbånd, men kan gøres mere personlige gennem en bred vifte af remme og alternativer til urskiven. Med standardbredden på remmene kan du også købe remme hos almindelige urmagere og butikker.

Når det kommer til motion og træning, kan Galaxy Watch Active2 manuelt registrere mere end 39 forskellige typer træning, hvoraf syv registreres automatisk – hvilket inkluderer løb, gang, cykling, svømning, roning, cross training og dynamisk træning. Brugere kan også måle og få et overblik over deres stressniveau gennem Samsungs sundhedsplatform, Samsung Health. Galaxy Watch Active2 har også søvnregistrering, hvor forbedrede søvnanalysealgoritmer hjælper brugeren med at opnå et sundere søvnmønster.

For 4G tilslutning har Galaxy Watch Active2 et digitalt simkort (eSIM).

Galaxy Watch Active2 har salgsstart tidligt i efteråret, og de to størrelser i rustfrit stål kommer i farverne sølv, sort eller guld med læderarmbånd. Galaxy Watch Active har en anbefalet pris på 3.599 DKK for 4G rustfrit stål i 40mm og 3.799 DKK for 4G rustfrit stål i 44mm.

Her er specifikationerne fra pressemeddelelsen:

| Galaxy Watch Active2

Farver

Rustfrit stål:
Sølv, Sort, Guld med læderarmbånd

Dimensioner
og vægt

Rustfrit stål
44mm-version: 44 x 44 x 10.9T, 44g
Rustfrit stål
40mm-version: 40 x 40 x 10.9T, 37g

Display

44mm:
1.4” (34mm) 360 x 360 Super AMOLED
Full color Always On Display
Corning® Gorilla® Glass DX+
40mm:
1.2” (30mm) 360 x 360 Super AMOLED
full color Always On Display
Corning® Gorilla® Glass DX+

Rem

44mm-versioner: 20mm udskiftelig
40mm-versioner: 20mm udskiftelig

Batteri

44mm-versioner: 340mAh
40mm-versioner: 247mAh

Chipset | Exynos 9110 Dual core 1.15 GHz
OS | Tizen

RAM og
hukommelse

1.5GB RAM + 4GB Hukommelse

Forbindelser | 4G, Bluetooth® 5.0, Wi-Fi b/g/n, NFC A-GPS

Sensorer

Heart Rate Monitoring (med 8 Fotodioder)
Electrokardiogram (EKG)
Accelerometer (måler op til 32g i kraft)
Gyroscope
Barometer
Ambient Light

Opladning | WPC-baseret trådløs opladning
Immunitet | 5ATM + IP68 / MIL-STD-810G
Kompatibilitet | Android: Android 5.0 eller højere, RAM 1.5GB eller mere iOS: iPhone 5 og, iOS 9.0 eller over

Samsungs nye sportsur har fået EKG-funktion